Auditor's report — BDMS, period 2010Q3 (reviewed, opinion: adverse)
Signing partner: ณรงค์  พันตาวงษ์
Signed: 2010-11-11

รายงานการสอบทานของผู้สอบบัญชีรับอนุญาต

เสนอต่อผู้ถือหุ้นของบริษัท กรุงเทพดุสิตเวชการ จำกัด (มหาชน)

ข้าพเจ้าได้สอบทานงบดุลรวม ณ วันที่ 30 กันยายน 2553 งบกำไรขาดทุนรวมสำหรับงวดสามเดือนและเก้าเดือนสิ้นสุดวันที่ 30 กันยายน 2553 และ 2552 งบแสดงการเปลี่ยนแปลงส่วนของผู้ถือหุ้นรวม และงบกระแสเงินสดรวมสำหรับงวดเก้าเดือนสิ้นสุดวันที่ 30 กันยายน 2553 และ 2552 ของบริษัท กรุงเทพดุสิตเวชการ จำกัด (มหาชน) และบริษัทย่อย และได้สอบทานงบการเงินเฉพาะกิจการของบริษัท กรุงเทพดุสิตเวชการ จำกัด (มหาชน) ด้วยเช่นกัน ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้ ส่วนข้าพเจ้าเป็นผู้รับผิดชอบในการรายงานต่องบการเงินดังกล่าวจากผลการสอบทานของข้าพเจ้า  ข้าพเจ้ามิได้สอบทานงบการเงินสำหรับงวดสามเดือนและเก้าเดือนสิ้นสุดวันที่ 30 กันยายน 2553 ของบริษัทร่วมในประเทศแห่งหนึ่งซึ่งรวมอยู่ในงบการเงินรวมนี้ ซึ่งงบดุลรวม ณ วันที่ 30 กันยายน 2553 ได้รวมเงินลงทุนในบริษัทร่วมดังกล่าวเป็นจำนวนประมาณ 1,918 ล้านบาท หรือร้อยละ 6.1 ของสินทรัพย์รวมและงบกำไรขาดทุนรวมสำหรับงวดสามเดือนและเก้าเดือนสิ้นสุดวันที่ 30 กันยายน 2553 ได้รวมส่วนแบ่งกำไรในบริษัทร่วมนี้เป็นจำนวนเงินประมาณ 95 ล้านบาท และ 203 ล้านบาท หรือคิดเป็นร้อยละ 12.4 และ ร้อยละ 10.9 ของกำไรสุทธิสำหรับงวดตามลำดับ งบการเงินของบริษัทร่วมดังกล่าวสอบทานโดยผู้สอบบัญชีอื่น โดยข้าพเจ้าได้รับรายงานการสอบทานของผู้สอบบัญชีนั้นแล้ว ดังนั้นการรายงานของข้าพเจ้าในส่วนที่เกี่ยวข้องกับจำนวนเงินและรายการต่าง ๆ ของบริษัทร่วมซึ่งรวมอยู่ในงบการเงินรวมนี้จึงถือตามรายงานการสอบทานของผู้สอบบัญชีอื่นนั้น

ข้าพเจ้าได้ปฏิบัติงานสอบทานตามมาตรฐานการสอบบัญชีที่เกี่ยวกับการสอบทาน ซึ่งกำหนดให้ข้าพเจ้าต้องวางแผนและปฏิบัติงานสอบทาน เพื่อให้ได้ความเชื่อมั่นอย่างพอประมาณว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ การสอบทานนี้มีขอบเขตจำกัดโดยส่วนใหญ่ใช้วิธีการสอบถามบุคลากรของกิจการ และการวิเคราะห์เปรียบเทียบข้อมูลทางการเงิน จึงให้ความเชื่อมั่นน้อยกว่าการตรวจสอบตามมาตรฐานการสอบบัญชีที่รับรองทั่วไป เนื่องจากข้าพเจ้ายังไม่ได้ทำการตรวจสอบงบการเงินได้แต่เพียงสอบทาน ดังนั้นข้าพเจ้าจึงไม่ได้เสนอรายงานการสอบบัญชีแต่เสนอเพียงรายงานการสอบทานเท่านั้น

จากการสอบทานของข้าพเจ้าและโดยอาศัยรายงานการสอบทานของผู้สอบบัญชีอื่น ข้าพเจ้าไม่พบสิ่งที่เป็นเหตุให้เชื่อว่างบการเงินดังกล่าวไม่ถูกต้องตามที่ควรในสาระสำคัญตามหลักการบัญชีที่รับรองทั่วไปจากการสอบทานของข้าพเจ้า

ข้าพเจ้าได้เคยตรวจสอบงบการเงินรวมของบริษัท กรุงเทพดุสิตเวชการ จำกัด (มหาชน) และบริษัทย่อย และงบการเงินเฉพาะกิจการของบริษัท กรุงเทพดุสิตเวชการ จำกัด (มหาชน) สำหรับปีสิ้นสุดวันที่ 31 ธันวาคม 2552 ตามมาตรฐานการสอบบัญชีที่รับรองทั่วไป และจากการตรวจสอบของข้าพเจ้าและโดยอาศัยรายงานการตรวจสอบของผู้สอบบัญชีอื่น ข้าพเจ้าได้เสนอรายงานไว้อย่างไม่มีเงื่อนไขตามรายงานลงวันที่ 24 กุมภาพันธ์ 2553 งบดุลรวมและงบดุลเฉพาะกิจการ ณ วันที่ 31 ธันวาคม 2552 ที่แสดงเปรียบเทียบไว้  ณ ที่นี้ เป็นส่วนหนึ่งของงบการเงินที่ข้าพเจ้าได้ตรวจสอบและเสนอรายงานไว้แล้วดังกล่าว ข้าพเจ้ามิได้ใช้วิธีการตรวจสอบอื่นใดภายหลังจากวันที่ในรายงานนั้น

ณรงค์  พันตาวงษ์

ผู้สอบบัญชีรับอนุญาตเลขทะเบียน 3315

บริษัท สำนักงาน เอินส์ท แอนด์ ยัง จำกัด

กรุงเทพฯ: 11 พฤศจิกายน 2553

|  | บริษัท กรุงเทพดุสิตเวชการ จำกัด (มหาชน) และบริษัทย่อย รายงาน และงบการเงินรวมระหว่างกาล สำหรับงวดสามเดือนและเก้าเดือนสิ้นสุดวันที่ 30 กันยายน 2553 |